pythainlp/thai_wikipedia_clean_20230101 huggingface dataset:
พระยาอนิรุทธเทวาและคุณหญิงอนิรุทธเทวา มีความจงรักภักดียิ่งต่อพระบาทสมเด็จพระมงกุฎเกล้าเจ้าอยู่หัว แม้จะเสด็จสวรรคตไป ทั้งสองก็ยังมีความจงรักภักดีและรำลึกพระมหากรุณาธิคุณ เมื่อมีการแสดงละครก็จะกราบบังคมทูลเชิญ พระนางเจ้าสุวัทนา พระวรราชเทวี และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ผู้เป็นพระวรราชเทวีและพระราชธิดาพระองค์เดียว เสด็จมาทอดพระเนตรเพื่อความสำราญพระหฤทัย แม้ในยามวิกฤติคราวกบฎบวรเดช ทั้งสองพระองค์ถูกเชิญไปประทับเพื่อความปลอดภัยในพระบรมมหาราชวัง ทำให้ไม่ทรงทราบข่าวจากภายนอก ทั้งสองก็อุตสาหะเร้นกายฝ่าวงล้อมทหารและประตูพระบรมมหาราชวังที่ลั่นดาลไว้ทุกชั้น เข้ามากราบทูลข่าวสารให้ทรงทราบ คราวสงครามโลกทั้งสอง ถุงน่องใยบัวเป็นของหายาก ทั้งสองก็พยายามเสาะแสวงหาเอาไปถวายถึงอังกฤษ เหตุการณ์เหล่านี้เป็นพยานยืนยันได้ถึงความจงรักภักดีที่มีต่อพระบาทสมเด็จพระมงกุฎเกล้าเจ้าอยู่หัว แม้เสด็จสวรรคตไปก็ยังจงรักภักดีต่อหน่อเนื้อเชื้อไขที่มีอยู่เพียงพระองค์เดียวของล้นเกล้าล้นกระหม่อม
ถือได้ว่าพระยาอนิรุทธเทวา เป็นบุคคลสำคัญท่านหนึ่งที่ได้อุปถัมภ์บำรุงนาฏศิลป์ไทยในช่วงที่กำลงตกต่ำ คือช่วงหลังสิ้นรัชกาลที่ 6 หลังการเปลี่ยนแปลงการปกครอง พ.ศ. 2475 ตลอดจนช่วงรัฐนิยม ของ จอมพล ป.พิบูลสงคราม ให้ดำรงอยู่ไม่เสื่อมสูญไปจากสังคมไทย จนกระทั่งเมื่อกรมศิลปากรเริ่มฟื้นฟูการแสดงนาฏศิลป์ให้ประชาชนชมอีกครั้งหลังสงครามโลกครั้งที่ 2 ท่านก็อุตสาหะไปชมการแสดงและช่วยวิจารณ์ในข้อบกพร่องในการแสดงให้กับกรมศิลปากรอีกหลายครั้ง
ด้านชีวิตครอบครัว ได้รับพระมหากรุณาธิคุณโปรดเกล้าฯ สมรสพระราชทานกับ คุณหญิง เฉลา อนิรุทธเทวา ท.จ. เมื่อ พ.ศ. 2467 มีบุตร-ธิดา ร่วมกัน 3 คน คือ
บั้นปลายชีวิต พลตรี พระยาอนิรุทธเทวา ได้ป่วยด้วยโรคหัวใจพิการ อาการได้ทรุดลงตลอดมา จนถึงแก่อนิจกรรม ณ บ้านบรรทมสินธุ์ เทเวศร์ กรุงเทพฯ เมื่อวันที่ 11 มกราคม พ.ศ. 2494 เวลา 9.20 น. รวมอายุได้
พลตรี ได้รับพระราชทานเครื่องราชอิสริยาภรณ์ เข็มและเหรียญต่างๆ ดังนี้
ฮูมัด อัล ฮิมา
พระยาอนิรุทธเทวา ( หม่อมหลวงฟื้น พึ่งบุญ )
กัด มันส์ ดุ
ไฟเขียว ไฟแดง
แบทเทิลเน็ตเวิร์ค ร็อคแมนเอ็กเซ่ 2
แบทเทิลเน็ตเวิร์ค ร็อคแมนเอ็กเซ่ 2  หรือ เมกาแมนแบทเทิลเน็ตเวิร์ค 2 (Mega Man Battle Network 2) เป็นวิดีโอเกมชุดที่ 2 ของซีรีส์ร็อคแมนเอ็กเซ่ วางจำหน่ายครั้งแรกในประเทศญี่ปุ่นเมื่อวันที่ 14 ธันวาคม ค.ศ. 2001
หลังจากการต่อสู้กับ WWW (เวิลด์ทรี) สิ้นสุดลง เป็นเวลา 3 เดือน ก็เกิดกลุ่มองค์กรก่อการร้ายกลุ่มใหม่ขึ้นมา และในช่วงนั้นเป็นช่วงวันหยุดฤดูร้อนของโรงเรียน ซึ่งเหตุการณ์ครั้งนี้จะเกิดขึ้นในระหว่างประเทศอีกด้วย
สมจิตต์ ยอดเศรณี
รองศาสตราจารย์ สมจิตต์ ยอดเศรณี (10 กุมภาพันธ์ พ.ศ. 2475—17 กันยายน พ.ศ. 2555) อดีตอธิการบดีผู้ก่อตั้งมหาวิทยาลัยอุบลราชธานี อดีตอาจารย์ประจำภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น เกิดเมื่อวันที่ 10 กุมภาพันธ์ พ.ศ. 2475 เป็นชาวสวนทุเรียนจังหวัดนนทบุรี
รศ.สมจิตต์ ยอดเศรณี หรือ รศ.ดร.สมจิตต์ ยอดเศรณี จบการศึกษาระดับมัธยมศึกษา ที่โรงเรียนอำนวยศิลป์ ปี พ.ศ. 2499 ปริญญาวิทยาศาสตรบัณฑิต สาขากสิกรรมและสัตวบาล มหาวิทยาลัยเกษตรศาสตร์ ปี พ.ศ. 2502 ปริญญาวิทยาศาสตรมหาบัณฑิตสัตวบาลสาขาพันธุศาสตร์ จากมหาวิทยาลัยโอเรกอน ประเทศสหรัฐอเมริกา ปี พ.ศ. 2506 และได้รับปริญญาวิทยาศาสตรดุษฎีบัณฑิต สาขาการปรับปรุงพันธุ์สัตว์ จากมหาวิทยาลัยมานิโตบา โดยทุนของรัฐบาลประเทศแคนาดา ปี พ.ศ. 2515
รศ.สมจิตต์ ยอดเศรณี เริ่มเข้ารับราชการในตำแหน่งนายสัตวบาลตรี ประจำสถานีบำรุงพันธุ์สัตว์ ท่าพระ จังหวัดขอนแก่น สังกัดกรมปศุสัตว์ กระทรวงเกษตรและสหกรณ์ เมื่อปี พ.ศ. 2503 ความทุรกันดาร สภาพภูมิประเทศ ภูมิอากาศและชีวิตความเป็นอยู่ของประชากรในภาคอีสาน ที่ท่านได้พบเห็นกลับเป็นแรงบันดาลใจในความมุ่งมั่นที่จะพัฒนาคุณภาพชีวิตและความเป็นอยู่ของประชาชนให้ดียิ่งขึ้นอย่างยั่งยืน ปี พ.ศ. 2507 ท่านได้ย้ายมาประจำสำนักงานสภาการศึกษาแห่งชาติ ในโครงการจัดตั้งมหาวิทยาลัยขอนแก่น นับได้ว่าท่านเป็นบุคคลหนึ่งที่มีส่วนในการก่อร่างสร้างฐานให้กับมหาวิทยาลัยที่มีชื่อเสียงแห่งนี้
ท่านได้เริ่มชีวิตการเป็นอาจารย์ประจำภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น เรื่อยมา จนกระทั่งปี 2518 จึงได้ดำรงตำแหน่งผู้ช่วยศาสตราจารย์ ท่านมุมานะตามปณิธานผ่านการสอน การวิจัยเพื่อพัฒนา การถ่ายทอดส่งเสริมเพิ่มพูนรายได้ให้แก่เกษตรกรในพื้นที่ เป็นที่ปรึกษาชมรมสหกรณ์ผู้เลี้ยงสุกรในภาคตะวันออกเฉียงเหนือ ผลงานเป็นที่ประจักษ์จนได้ดำรงตำแหน่งรองศาสตราจารย์ เมื่อปี 2528 เป็นต้นมา
จากประสบการณ์ความรู้ความสามารถในด้านการบริหารงาน ในปี 2529 ซึ่งเป็นช่วงเวลาที่สำคัญที่สุดอีกครั้งในชีวิตของท่าน คือการได้รับมอบหมายให้เป็นหัวหน้าโครงการจัดตั้งวิทยาลัยอุบลราชธานี ในสังกัดมหาวิทยาลัยขอนแก่น และเตรียมการยกฐานะขึ้นเป็นมหาวิทยาลัยอุบลราชธานี
จึงนับได้ว่าท่านเป็นผู้หนึ่งที่มีส่วนสำคัญ เป็นเสาหลักและขวัญกำลังใจให้แก่คณะบุคคล ในการฟันฝ่าอุปสรรคให้บรรลุถึงเป้าหมายของการจัดตั้งมหาวิทยาลัยอุบลราชธานีแห่งนี้ และเมื่อวันที่ 25 มกราคม 2534 ได้มีพระบรมราชโองการโปรดเกล้าแต่งตั้ง รองศาสตราจารย์ สมจิตต์ ยอดเศรณี ให้ดำรงตำแหน่งอธิการบดีมหาวิทยาลัยอุบลราชธานี เป็นบุคคลแรก
คุณูปการที่ท่านรองศาสตราจารย์ สมจิตต์ ยอดเศรณี ได้ทำไว้ไม่เฉพาะนักศึกษา บุคลากรภายในมหาวิทยาลัยนี้เท่านั้น แต่ยังรวมไปถึงการพัฒนาสังคมเศรษฐกิจสุขภาพความเป็นอยู่ของประชากรในภูมิภาคแห่งนี้อย่างยั่งยืนอีกด้วย ซึ่งก็คือเป้าหมายของการจัดตั้งมหาวิทยาลัยอุบลราชธานี แห่งนี้นี่เอง
อีมนอสเอสตีนเอเลฟเทริอัน
อีมนอสเอสตีนเอเลฟเทริอัน  หรือ "เพลงสดุดีแด่เสรีภาพ" เป็นบทกวีประเภท "Hymn" (บทเพลงสรรเสริญหรือบทเพลงสดุดี) ความยาว 158 บท ซึ่งประพันธ์โดย ไดโอนิซิโอส โซโลมอส (Dionýsios Solomós) เมื่อ ค.ศ. 1823 นับเป็นบทกวีประเภท "Hymn" ที่มีความยาวมากที่สุดในโลก ทำนองประพันธ์โดย นิโคเลาส์ มันซารอส (Nikolaos Mantzaros) บทเพลงนี้ได้มีการรับรองเป็นเพลงชาติกรีซอย่างเป็นทางการเมื่อ ค.ศ. 1865 แต่ต่อมาได้มีการนำไปใช้เป็นเพลงชาติสาธารณรัฐไซปรัสด้วยอีกเพลงหนึ่ง
ตามรัฐธรรมนูญแห่งสาธารณรัฐไซปรัสระบุว่า เพลงชาติกรีซจะใช้บรรเลงเป็นเกียรติยศแก่ประธานาธิบดีชาวไซปรัสเชื้อสายกรีกหรือบุคคลอื่นซึ่งเป็นชาวไซปรัสเชื้อสายกรีก และใช้เพลงชาติตุรกีสำหรับรองประธานาธิบดีชาวไซปรัสเชื้อสายตุรกี อย่างไรก็ตาม ไซปรัสได้ยุติการใช้เพลงชาติตุรกีหลังจากชาวไซปรัสเชื้อสายตุรกีได้แบ่งแยกประเทศเป็นประเทศใหม่เมื่อ ค.ศ. 1963
อนึ่ง เพลง "อีมนอสเอสตีนเอเลฟเทริอัน" ยังมีสถานะเป็นเพลงเกียรติยศสำหรับพระมหากษัตริย์ (เพลงสรรเสริญพระบารมี) ของกษัตริย์แห่งกรีซนับตั้งแต่ ค.ศ. 1864 เป็นต้นมา
โรงเรียนชัยเกษมวิทยา
โรงเรียนชัยเกษมวิทยา (อังกฤษ: Chaikasem Wittaya School) (อักษรย่อ: ช.ษ., C.K.S) เป็นโรงเรียนมัธยมศึกษาสหขนาดกลาง สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดย กำนันมนต์ชัย ผอูนรัตน์ ร่วมกับชาวบ้าน ตำบลชัยเกษม เกษม อำเภอบางสะพาน จังหวัดประจวบคีรีขันธ์ จัดเตรียมพื้นที่เพื่อตั้งโรงเรียน สภาพพื้นที่ครั้งแรกเป็นไหล่เขาสลับที่ลุ่มจำนวน 38 ไร่ มีคณะอาจารย์จากโรงเรียนทับสะแกวิทยาเป็นผู้บุกเบิกและมีนายอนุ ธีรานุวรรตน์ ผู้ช่วยผู้อำนวยการ ฝ่ายวิชาการโรงเรียนทับสะแกวิทยา ได้รับคำสั่งแต่งตั้งจากกรมสามัญศึกษาให้ปฏิบัติหน้าที่ครูใหญ่โรงเรียนชัยเกษมวิทยา
วันที่ 26 กุมภาพันธ์ 2535 กระทรวงศึกษาธิการได้อนุมัติจัดตั้งให้เป็นโรงเรียนมัธยมศึกษา นามว่า “ ชัยเกษมวิทยา” ซึ่งตรงกับโอกาสครบรอบ 100 ปี กระทรวงศึกษาธิการ
ปัจจุบันเปิดทำการสอนนักเรียนระดับมัธยมศึกษาตอนต้นและตอนปลาย ชั้นมัธยมศึกษาปีที่ 1 ถึงมัธยมศึกษาปีที่ 6 มีนักเรียนชายจำนวน 251 คน นักเรียนหญิง 353 รวมทั้งสิ้น 604 คน มีครู-อาจารย์ 27 คน นักการ-ภารโรง 2 คน พนักงานขับรถ 1 คน
จากสภาพทั่วไปทางภูมิศาสตร์ ของตำบลชัยเกษม อำเภอบางสะพาน จังหวัดประจวบคีรีขันธ์ ประชากรของตำบลชัยเกษม มีแหล่งที่อยู่และที่ทำมาหากินกระจัดกระจาย ทั้งจากการพิจารณาข้อมูลสารสนเทศขององค์การบริหารส่วนตำบล และสำนักงานสถิติจังหวัด ประจวบคีรีขันธ์ พบว่าสารสนเทศประชากรในตำบลชัยเกษม อำเภอบางสะพาน จังหวัดประจวบคีรีขันธ์ ส่วนใหญ่มีอาชีพทำไร่-ทำนา และรับจ้างทั่วไป ทั้งมีพื้นฐาน ความรู้ระดับมัธยมศึกษาตอนปลาย และมัธยมศึกษาตอนต้น เป็นส่วนมาก
โรงเรียนชัยเกษมวิทยาได้กำหนดตราสัญลักษณ์ของโรงเรียน โดยมีอดีตผู้ช่วยผู้อำนวยการโรงเรียนหัวหิน อำเภอหัวหิน จังหวัดประจวบคีรีขันธ์ ได้แก่ นายเกษตร ไวดาบ ได้ออกแบบและให้ความหมายอันทรงคุณค่าไว้
พ.ศ. 2535 หมายถึง ปีที่ก่อตั้งโรงเรียนชัยเกษมวิทยา
โคมไฟพร้อมรัศมี หมายถึง ความเจริญรุ่งเรืองทางการศึกษาและวัฒนธรรม
ช่อมะพร้าว หมายถึง อาชีพหลักของชาวตำบลชัยเกษมคือการทำสวนมะพร้าวซึ่งมีจำนวน 12 หมู่บ้าน ดังสัญลักษณ์ช่อมะพร้าว 12 ช่อ
ปณิธานของโรงเรียน.
วิชาการเป็นเลิศ ประเสริฐด้วยคุณธรรมน้ำใจ ปลอดภัยจากสารเสพติด
สีประจำโรงเรียน ชมพู – ม่วง
ชมพู หมายถึง ความสุภาพ อ่อนโยน ความร่าเริง ความคิดสร้างสรรค์ และมีความสุข
ม่วง หมายถึง ความมีเกียรติ มีศักดิ์ศรี สง่างาม ความยึดมั่นในคุณธรรม
การก่อตั้งโรงเรียนชัยเกษมวิทยา
โรงเรียนชัยเกษมวิทยา เป็นโรงเรียนมัธยมศึกษาขนาดกลาง สังกัดกองการมัธยมศึกษา กรมสามัญศึกษา กระทรวงศึกษาธิการ เขตการศึกษา 5 เริ่มจัดตั้งปี 2534 โดยกำนันมนต์ชัย ผอูนรัตน์ ร่วมกับชาวบ้าน ตำบลชัยเกษม อำเภอบางสะพาน จังหวัดประจวบคีรีขันธ์ จัดเตรียมพื้นที่เพื่อตั้งโรงเรียน สภาพพื้นที่ครั้งแรกเป็นไหล่เขาสลับที่ลุ่มจำนวน 38 ไร่ มีคณะอาจารย์จากโรงเรียนทับสะแกวิทยาเป็นผู้บุกเบิกและมีนายอนุ ธีรานุวรรตน์ ผู้ช่วยผู้อำนวยการ ฝ่ายวิชาการโรงเรียนทับสะแกวิทยา ได้รับคำสั่งแต่งตั้งจากกรมสามัญศึกษาให้ปฏิบัติหน้าที่ครูใหญ่โรงเรียนชัยเกษมวิทยา
ปัจจุบันเปิดทำการสอนนักเรียนระดับมัธยมศึกษาตอนต้นและตอนปลาย ชั้นมัธยมศึกษาปีที่ 1
ถึงมัธยมศึกษาปีที่ 6 มีนักเรียนชายจำนวน 220 คนนักเรียนหญิง286 คน รวมทั้งสิ้น 506 คน (ข้อมูล ณ วันที่ 10/06/57) มีครูทั้งหมด 30 คน
มีอาคารเรียนถาวร จำนวน 4 หลัง คือ
อาคารแบบเบ็ดเสร็จ ก จำนวน 1 หลัง
แบบเบ็ดเสร็จ ข จำนวน 1 หลัง
แบบเบ็ดเสร็จ ค จำนวน 1 หลัง
อาคาร แบบ 318 ล (พิเศษ) จำนวน 1 หลัง
อาคารเรียนชั่วคราว จำนวน 1 หลัง
โรงอาหารชั่วคราว จำนวน 1 หลัง
ศาลาพักผ่อน จำนวน 2 หลัง
สนามฟุตบอล จำนวน 1 สนาม
สนามบาสเกตบอล จำนวน 1 สนาม
สนามตะกร้อ จำนวน 2 สนาม
ห้องน้ำห้องส้วมนักเรียน จำนวน 6 หลัง
อาคารหอพักนักเรียนแบบ 35ที่ จำนวน 1 หลัง
ห้องคอมพิวเตอร์สำหรับนักเรียน จำนวน 1 ห้อง
มีห้องปฏิบัติการทางภาษา จำนวน 1 ห้อง
โรงอาหาร – หอประชุม ( แบบ 100 / 27 ) จำนวน 1 หลัง
หอสมุด จำนวน 1 หลัง
รายชื่ออาจารย์ใหญ่ /ผู้อำนวยการ.
นับแต่การสถาปนาโรงเรียนเมื่อ พ.ศ. 2535 ถึงปัจจุบันเป็นเวลามากกว่า 23 ปี มีผู้ดำรงตำแหน่งอาจารย์ใหญ่โรงเรียนชัยเกษมวิทยามาแล้วทั้งสิ้น 5 คน ดังนี้
เพลงสวดสรรเสริญเสรีภาพ
สมเด็จพระพุฒาจารย์ (โต พรหฺมรํสี)
แบคแลช
อินเตอร์เน็ตเอ็กซ์พลอเรอร์
อินเตอร์เน็ตเอกซ์พลอเรอร์
จ. สิงห์บุรี
มิสเตอร์บีน เรื่องนี้ไม่มีชื่อไทย
ฉัตรปวีณ์ ตรีชัชวาลวงศ์ (ชื่อเดิม: มันตรินี ตรีชัชวาลวงศ์) เกิดวันที่ 4 ธันวาคม พ.ศ. 2527 เป็นพิธีกรชาวไทย เคยผ่านการทำงานทางด้านการข่าวและการประกวดนางงามมาแล้ว อย่างการประกวดนางสาวไทย หรือ มิสไทยแลนด์เวิลด์ เธอสำเร็จการศึกษาระดับมัธยมศึกษาจากโรงเรียนเซนต์โยเซฟคอนเวนต์ สายศิลป์ภาษาอังกฤษ-ฝรั่งเศส เคยได้รับรางวัลชนะเลิศอันดับ 1 การโต้วาทีภาษาฝรั่งเศสระดับโรงเรียน และระดับปริญญาตรี คณะนิเทศศาสตร์ จุฬาลงกรณ์มหาวิทยาลัย เกียรตินิยมอันดับ 2 สาขาวารสารสนเทศและสื่อสิ่งพิมพ์ โดยมีประสบการณ์ทำงานทางด้านการแสดงภาพยนตร์, มิวสิกวิดีโอ และพิธีกรรายการวัยรุ่นจำนวนมากตั้งแต่ช่วงระหว่างการศึกษาระดับมหาวิทยาลัย ซีได้รับการโหวตให้เป็น “นางนพมาศ” ระดับมหาวิทยาลัยและเป็นเชียร์ลีดเดอร์ของคณะนิเทศศาสตร์อีกด้วย ภาควิชาวารสารสนเทศและสื่อสิ่งพิมพ์ คือภาคที่ซีเลือกเรียนเอก และ Minor ทางด้านวาทวิทยาและสื่อสารการแสดงโดยผ่านการฝึกงานจากหนงสือพิมพ์ BangkokPost และ สำนักข่าว AP &lt;Associated Press&gt; ประจำประเทศไทยซึ่งเป็นเครื่องการันตีความสามารถทางด้านภาษาของเธอเป็นอย่างดี
ซี ฉัตรปวีณ์ ตรีชัชวาลวงศ์ ได้รับการขนานนามว่า “เจ้าหญิงแห่งวงการไอที” หรือ ”เจ้าหญิงไอที” โดยผู้ให้คำนิยามที่ตีพิมพ์ฉบับแรกคือ หนังสือพิมพ์เดลินิวส์ (13 กันยายน 2552) ซึ่งต่อมาจึงเป็นที่รู้จักในฉายา “เจ้าหญิงไอที” ในการพาดหัวของหนังสือพิมพ์และนิตยสารชื่อดังในประเทศอีกหลายฉบับ ด้วยผลงานทางด้านผู้ประกาศข่าว พิธีกรทางสายไอที และการมีส่วนร่วมเป็น Producer ในการผลิตรายการไอทีทางโทรทัศน์และออนไลน์ ทำให้เธอเริ่มเป็นที่รู้จัก และมีชื่อเรียกในออนไลน์อย่างติดหูว่า Ceemeagain (ซีมีอะเกน) จากเว็บไซต์ที่ผลิตรายการออนไลน์ของตัวเอง ชื่อ Ceemeagain.com เวปทีวีออนไลน์นำเสนอรายการแนวเทคโนโลยี-บันเทิงเชิงสาระบนเวปไซด์กว่า 7 รายการ ภายใต้แนวคิดที่จะนำเสนอรายการที่มีสาระ เพิ่มลูกเล่นสร้างความสนุกให้กับรายการเพื่อสร้างความเข้าใจและแรงบันดาลใจให้กับผู้ที่รับชมทุกเพศทุกวัย โดยซีทำหน้าที่คิดรายการ เขียนบท พิธีกร พร้อมยังควบหน้าที่ถ่ายทำและตัดต่อเองอีกด้วย เวปไซด์นี้ได้เริ่มเผยแพร่ตั้งแต่เดือนมีนาคม 2552 ภายในสามเดือนแรกที่เปิดมีจำนวนคนคลิกเข้าชมรายการมากกว่าหลักล้านคน สถิติผู้เข้าชมจำนวนมากผลักดันให้ซีได้ตำแหน่ง Miss Twitter ระดับประเทศ, ระดับทวีปและชนะเลิศจากการโหวตระดับโลก Ultimate Twitter World
ซี ฉัตรปวีณ์ มีความคลั่งไคล้เรื่องไอทีมากเป็นพิเศษจึงต่อยอดการทำรายการไอทีเรื่อยมา โดยเริ่มฝึกเขียนสคริปผลิตรายการครั้งแรกในช่วง Wow-gadget ในรายการ tech24 ช่องเคเบิล Gsquare ของทรูวิชั่น ตั้งแต่ปี 2550 และเริ่มเขียนบล็อก Dailygizmo.tv เพื่อให้คนอ่านย้อนหลังข้อมูลเกี่ยวกับนวัตกรรม ไอเดียแปลกไฮเทคจากต่างประเทศ โดยเป็นบลอคติดอันดับ Wordpress ตั้งแต่ปีแรกจนถึงปัจจุบันมี gadgets ใหม่ ๆ รวมมมากกว่า 3,000 ชิ้น จนได้รับเชิญจากบริษัท Organizer เพื่อร่วมนำเสนอไอเดียและลูกเล่นในการเปิดตัวศูนย์การค้า Central แจ้งวัฒนะ โดยซีได้ร่วมเสนอหุ่นยนต์เสมือนมนุษย์อย่าง Actroid Der2 และกองทัพหุ่นยนต์เพื่อเป็น Gimmick จนเป็นผลสำเร็จ
ปัจจุบันฉัตรปวีณ์เน้นทำงานในด้านการเป็นพิธีกรเป็นหลัก โดยให้ความสนใจในเทคโนโลยีสารสนเทศ และอุปกรณ์ Gadget เป็นพิเศษ ซีชื่นชอบนวัตรกรรมและความแปลกใหม่ ทึ่งในความคิดสร้างสรรค์ของมนุษย์ โดยเฉพาะการนำเทคโนโลยีมาอำนวยความสะดวกเพื่อให้มนุษย์มีชีวิตที่ดียิ่งขึ้น
ซีเป็นคนรุ่นใหม่ไฟแรงที่มีความชัดเจนทางด้านอุดมการณ์ทางสายไอทีและมีผลงานโดดเด่นเป็นที่ยอมรับ มีความหลงใหลและเอาจริงเอาจังในการทำงานเป็นสื่อสายไอที มีความพยายามสร้างแรงบันดาลใจแก่เด็กรุ่นใหม่และต่อวงการไอทีเป็นอย่างยิ่ง
ผลงานโดดเด่น คือ การลงปก Stuff Magazine เล่มพิเศษเดือนธันวาคม 2011 ได้รับรางวัลเมขลา สาขาผู้ประกาศข่าวไอทีหญิงดีเด่นยอดนิยม 2012-08-23 รางวัล Mthai Top Talk-about 2011 และรางวัลโล่ประกาศเกียรติคุณจากสถาบันชั้นนำ(อาทิ จุฬาลงกรณ์มหาวิทยาลัย, สถาบันเทคโนโลยีพระจอมเกล้าเจ้าคุณทหารลาดกระบัง, วิทยาลัยแพทยศาสตร์พระมงกุฎเกล้า) จากการช่วยเหลือและทำประโยชน์ต่อสถาบันในด้านการเป็นสื่อไอทีที่ให้การสนับสนุนนักวิจัย และบุคลากรไอทีคนไทย
ในรายการ The Mask Singer หน้ากากนักร้อง ในฉายา หน้ากากอาหมวย แข่งขันใน Group D
ในรอบที่ 1 ร้องเพลง Safe and Sound ชนะหน้ากากนักรบหรือ แจ๊ค แฟนฉัน
ในรอบที่ 2 ร้องเพลง จะบอกเธอว่ารัก แพ้หน้ากากจิงโจ้หรือ เป๊ก ผลิตโชค
โว้ก
คำสำคัญ "โว้ก"  สามารถหมายถึง
ตั้ม
ซี มันตรินี
ไอบาเนซ
ไอบาเนซ  เป็นบริษัทผู้ผลิตเครื่องดนตรีสัญชาติญี่ปุ่น โดยเฉพาะกีตาร์ ก่อตั้งโดย โฮชิโนะ กักกิ เมื่อ ค.ศ. 1957 มีฐานการผลิตอยู่ที่เมืองนะโงะยะ จังหวัดไอจิ
ในช่วงแรก ไอบาเนซจะผลิตกีต้าร์ออกมาในรูปทรงที่ลอกเลียนแบบกีต้าร์ที่ได้รับความนิยมสูงๆ แต่ภายหลังได้มีการพัฒนาการออกแบบที่มีเอกลักษณ์ของตัวเองมากขึ้น โดยมีการผลิตกีต้าร์ Signature model ของนักกีต้าร์ที่มีชื่อเสียง เช่น จอร์จ เบนสัน, แพท เมทินี, โจ แซทริอานี, สตีฟ ไว, พอล กิลเบิร์ต
กีต้าร์ในตระกูลไอบาเนซ มีราคาที่ค่อนข้างกว้าง ตั้งแต่ถูกมากไปจนถึงแพงสุดๆ โดยใช้ชื่อ Ibanez เหมือนกันหมด ไม่มีการแบ่งแบรนด์ย่อยเหมือนบริษัทอื่น
ฟาเธอร์แลนด์ (นวนิยาย)
ฟาเธอร์แลนด์ เป็นนวนิยายขายดีในปี ค.ศ. 1992 มีเนื้อหาแนวสืบสวน-ฆาตกรรม เขียนโดยนักข่าวอังกฤษ รอเบิร์ต แฮร์ริส โดยมีจุดเด่นคือ ประวัติศาสตร์สมมุติว่า "หากนาซีเยอรมนีชนะสงครามโลกครั้งที่สอง โลกจะเป็นอย่างไร" ฉบับภาษาไทยแปลโดยนพดล เวชสวัสดิ์ จัดพิมพ์โดยปราชญ์เปรียวสำนักพิมพ์ ในปี ค.ศ. 2008
ปี ค.ศ. 1964 7 วันก่อนวันเกิดของฮิตเลอร์ นักสืบหนุ่มไฟแรง พันตำรวจตรีซาเวียร์ มาร์ช สังกัด "ครีมินัลโพลิไซ" ได้รับแจ้งว่า มีชายชราเสียชีวิตอยู่ที่ริมทะเลสาบฮาเฟิล มาร์ชจึงไปสืบสวนคดีนี้ร่วมกับมักซ์ ยาเอเกอร์ แต่แล้วคดีฆาตกรรมนี้ก็ถูกโอนไปให้เกสตาโปรับผิดชอบ เนื่องจากมาร์ชไม่ไว้วางใจเกสตาโป จึงหาทางสืบคดีนี้ จนทราบว่า ผู้เสียชีวิตคือโจเซฟ บูลเลอร์ เจ้าหน้าที่ชั้นสูงของพรรคนาซี
มาร์ชพบเงื่อนงำต่าง ๆ มากมายจากปากของชาร์ล็อต แมกไกรฟ์ (ชาร์ลี) นักข่าวของสำนักพิมพ์นิวยอร์กไทมส์ ซึ่งเข้ามาทำข่าวในเยอรมนี เนื่องจากอีกไม่กี่วันข้างหน้านี้ จะมีงานเฉลิมฉลองแด่อดอล์ฟ ฮิตเลอร์ในวาระที่อายุครบ 75 ปี โดยโจเซฟ แพทริก เคนเนดีก็จะมาร่วมงานนี้ด้วย มาร์ชได้ยินคำเล่าลือต่าง ๆ เกี่ยวกับพรรคนาซีมากมาย โดยเฉพาะเรื่องการฆ่าล้างเผ่าพันธุ์ นอกจากนี้ ยามที่มาร์ชพยายามค้นประวัติของโจเซฟ บูลเลอร์ เขายังถูกพวกเกสตาโปที่นำโดยโอดีโล โกลบ็อทช์นิค (โกลบูส) ตามไล่ล่าเขาอีกด้วย โดยมาร์ชพบว่า บูลเลอร์มีผู้ร่วมงานอีกสองคน คือมาร์ติน ลูเธอร์ และวิลเฮล์ม ชตุคการ์ด
มาร์ชได้ขอคำอนุญาตพิเศษจากอาทูร์ เนเบอ เพื่อไปสวิตเซอร์แลนด์ เนื่องจากลูเธอร์ได้เก็บความลับอะไรบางอย่างไว้ในบัญชีของเขาที่สวิตเซอร์แลนด์ ซึ่งมันก็คือเอกสารที่กล่าวว่า สามคนนี้ยังมีส่วนร่วมในแผนการสร้างค่ายกักกันซึ่งมีไรน์ฮาร์ท ไฮดริชเป็นผู้คุมงานอีกด้วย เมื่อมาร์ชกลับมาที่เยอรมนี แล้วค้นเอกสารลับในหอสมุดแห่งชาติ จนพบเอกสารที่กล่าวถึงแผนการล้างเผ่าพันธุ์ ซึ่งผู้ร่วมงานกับไฮดริชมีทั้งหมด 14 คน ซึ่ง 13 คนในจำนวนนี้เสียชีวิตโดยรวมถึงบูลเลอร์ ซึ่งถูกระบุว่าฆ่าตัวตาย ทำให้มาร์ชเข้าใจว่า 13 คนที่ตายไปนี้อาจถูกลอบสังหาร แล้วพรางให้เป็นอุบัติเหตุ มาร์ชจึงขอชาร์ลีและเพื่อนร่วมงานอื่น ๆ ให้ช่วยปกป้องลูเธอร์ แต่แล้วลูเธอร์ก็ถูกลอบสังหาร
มาร์ชจึงพยายามค้นหาเอกสารที่สนามบิน จนพบเอกสารที่กล่าวถึงการล้างชาติพันธุ์โดยนาซีอย่างละเอียดยิบ แล้วเขาจึงขอให้ชาร์ลีนำเอกสารนี้ออกนอกประเทศ เพื่อให้คนทั่วโลกได้รับรู้ความลับของเยอรมนี ส่วนมาร์ชก็มุ่งหน้าไปที่ค่ายกักกันเอาชวิทซ์เพื่อหาหลักฐานที่ชัดเจนมากขึ้น แต่แล้วพวกเกสตาโปก็จับตัวมาร์ช แล้วรุมซ้อมให้รับสารภาพก่อนจะพามาร์ชไปให้เครบกับเนเบอรับไปลงโทษทางกฎหมาย แต่เครบกับเนเบอก็ขอให้มาร์ชหาค่ายต่อไป มาร์ชไปกับยาเอเกอร์ จนพบว่ายาเอเกอร์หักหลังโดยบอกเรื่องของมาร์ชไปให้เกสตาโปทั้งหมด
และแล้วมาร์ชก็ถูกกองกำลังเกสตาโปล้อมจับ มาร์ชออกไปต่อสู้คนเดียว แม้จะรู้ว่าไม่สามารถเอาชนะกองกำลังติดอาวุธได้ก็ตามที ส่วนชาร์ลีสามารถหนีออกจากเยอรมนีได้สำเร็จ
ฉากของเรื่องฟาเธอร์แลนด์.
ในปี ค.ศ. 1943 กองทัพเยอรมันสามารถบุกยึดเทือกเขาคอเคซัส และบ่อน้ำมันบาคเอาไว้ได้ ทำให้กองทัพรถถังอันน่าพรั่นพรึงของรัสเซียขาดน้ำมันจนไม่สามารถรบได้อีกต่อไป ทำให้กองทัพนาซีสามารถบุกเข้าสหภาพโซเวียตได้อย่างต่อเนื่อง แต่สงครามครั้งนี้ยาวนานและยังมีการปะทะอยู่
ในปี ค.ศ. 1944 หลังจากที่สหราชอาณาจักร สามารถถอดรหัสเครื่องเอนิกมาได้แล้ว กองทัพเยอรมันจึงใช้เครื่องเข้ารหัสใหม่ ทำให้กองทัพเรือดำน้ำสามารปฏิบัติการได้อย่างเต็มที่ และการสร้างอาวุธนิวเคลียร์ของเยอรมันสำเร็จได้เป็นประเทศแรก ทำให้สหราชอาณาจักรยอมแพ้ วินสตัน เชอร์ชิลและพระเจ้าจอร์จที่ 6 รวมไปถึงนักการเมืองคนอื่น ๆ ต้องลี้ภัยทางการเมืองไปอยู่ที่ประเทศแคนาดา
ในปี ค.ศ. 1946 หลังจากที่จักรวรรดิญี่ปุ่นยอมแพ้สงครามต่อสหรัฐอเมริกาจากการทิ้งระเบิดนิวเคลียร์ที่ฮิโรชิมะและนางาซากิ เยอรมนีก็ยิงจรวดวี 3 ไประเบิดกลางฟ้าที่นครนิวยอร์กทำให้สหรัฐอเมริกาเจรจาหยุดยิงกับเยอรมนี ทำให้สงครามโลกครั้งที่สองจบลง เยอรมันได้เซ็นสนธิสัญญากรุงโรมซึ่งนำไปสู่การยุบรวมประเทศทุกประเทศในยุโรปตะวันตกมาอยู่ภายใต้การปกครองของเยอรมัน ยกเว้นแต่สวิตเซอร์แลนด์เท่านั้น
แต่สงครามเยอรมนี-รัสเซียยังไม่จบดี ในเรื่องนี้ กองทัพนาซีสามารถรุกรานจนใกล้ถึงเทือกเขายูรัล แต่สงครามที่ยังไม่จบสิ้นทำให้ชาวเยอรมนียังประสบกับความอดอยากอยู่พอสมควร
หลังจากนั้น เยอรมันกับสหรัฐอเมริกาจึงเริ่มต้นสั่งสมอาวุธร้ายแรงและกำลังทหารจำนวนมาก ซึ่งการสะสมอาวุธครั้งนี้เรียกว่า สงครามเย็น ซึ่งในช่วงปี ค.ศ. 1964 ตามท้องเรื่องนี้ สงครามเย็นกำลังอ่อนตัวลงตามแผนลดความรุนแรง (เดทันต์) ที่คิดขึ้นโดยจอห์น เอฟ. เคนเนดี นำไปสู่การเจรจาทางการค้าต่าง ๆ
นอกจากเทคโนโลยีด้านอาวุธนิวเคลียร์และขีปนาวุธที่ก้าวหน้าที่สุดในโลกแล้ว ยังมีเทคโนโลยีด้านเรือดำน้ำนิวเคลียร์และแผนการบุกเบิกอวกาศ ส่วนในด้านประชาชนก็มีทั้งการผลิตรถยนต์ที่ทันสมัย หรือเครื่องบินไอพ่นเพื่อการพาณิชย์และการทหารด้วย
ยามาฮ่า
ยามาฮ่า คอร์ปอร์เรชั่น  เป็นบริษัทจากญี่ปุ่น สำนักงานใหญ่ตั้งอยู่ที่จังหวัดชิซูโอกะ ผลิตสินค้าหลายอย่าง ได้แก่เครื่องดนตรี เช่น กีต้าร์ เบส คีย์บอร์ด เครื่องเสียง เครื่องจักร เช่น มอเตอร์ไซค์ และเครื่องยนต์เรือ
ยามาฮ่าก่อตั้งในปี ค.ศ. 1887 โดยเริ่มจากการผลิตเปียโน และรี้ดออร์แกน ต่อมาช่วงหลังสงครามโลกครั้งที่สองจึงได้ก่อตั้งบริษัทย่อยชื่อ ยามาฮ่า มอเตอร์ เพื่อผลิตและจำหน่ายรถจักรยานยนต์ ปัจจุบันเครื่องหมายการค้าของบริษัทยังบ่งบอกถึงจุดกำเนิด ว่ามาจากการเป็นผู้ผลิตเครื่องดนตรี คือเป็นรูปส้อมเสียง 3 ชิ้น ไขว้กันอยู่
ยามาฮ่ามีความสัมพันธ์ใกล้ชิดกับโตโยต้า โดยการถือหุ้นบางส่วนไขว้กันของโตโยต้า มอเตอร์, ยามาฮ่าคอร์ปอร์เรชั่น และยามาฮ่า มอเตอร์ และมีความร่วมมือในส่วนการออกแบบวิจัยและพัฒนา และกิจกรรมการตลาด
น็อกเอาต์ฉบับมวยโลก
น็อกเอาต์ฉบับมวยโลก หรือชื่อที่นิยมเรียกสั้น ๆ ว่า "มวยโลก" เป็นนิตยสารประเภทรายสัปดาห์ เนื้อหาเกี่ยวกับมวยสากล ในเครือสยามสปอร์ตซินดิเคท วางจำหน่ายเป็นประจำทุกวันพุธ ปัจจุบันจำหน่ายราคาฉบับละ 18 บาท
นิตยสารมวยโลก วางจำหน่ายฉบับแรกเมื่อปี พ.ศ. 2534 โดยนำภาพของไมเคิล สปิ๊งค์มาขึ้นบนหน้าปก ส่วนบรรณาธิการคนแรกคือ หม่อมราชวงศ์นริศ กฤดากร (นามปากกา: อาว์สังข์ ปัจจุบันเสียชีวิตแล้ว) ปัจจุบันมี สุพจน์ ชีรานนท์ (นามปากกา: ชายพจน์) เป็นบรรณาธิการ ร่วมด้วยคอลัมนิสต์ ได้แก่ ช้าง พีอาร์ (สัณหชัย ผลชีวิน), เสือเหลือง, สร้อย มั่งมี, บ็อกซิ่ง บอย เป็นต้น
แพท เมทินี
สถานีรถไฟท่านาแล้ง
สถานีรถไฟท่านาแล้ง  เป็นสถานีรถไฟของทางรถไฟสายหนองคาย–เวียงจันทน์ ตั้งอยู่บ้านดงโพสี หาดทรายฟอง นครหลวงเวียงจันทน์ ประเทศลาว ถือเป็นสถานีรถไฟแห่งแรกในประเทศลาว
สถานีรถไฟท่านาแล้งมีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางติดชานชาลา 2 ทาง ซึ่งสถานีรถไฟท่านาแล้ง อยู่ห่างจากสถานีรถไฟกรุงเทพเป็นระยะทาง 627.25 กิโลเมตร และตั้งอยู่ห่างจากจุดกึ่งกลางของสะพานมิตรภาพ ไทย-ลาว แห่งที่ 1 เป็นระยะทาง 3.50 กิโลเมตร สร้างขึ้นตามแผนพัฒนาเศรษฐกิจระหว่างประเทศของไทย-ลาว เพื่อใช้ในการขนส่งสินค้า และผู้โดยสารที่จะเดินทางเข้าออก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดการเดินรถไฟระหว่างไทย-ลาว เป็นครั้งแรกเมื่อวันที่ 5 มีนาคม พ.ศ. 2552 ปัจจุบันมีการเดินรถวันละ 4 เที่ยว และอีก 9 กิโลเมตร ก็จะสามารถเดินรถถึงสถานีรถไฟคำสะหวาด(เวียงจันทน์) "รอเปิดให้บริการ" ซึ่งเป็นสถานีสิ้นสุดของโครงการรถไฟไทย - ลาว
ฮั่ว หยวนเจี่ย
ฮั่ว หยวนเจี่ย (, เยฺว่พิน: Fok Yuen Gap; ค.ศ. 1868–ค.ศ. 1910) คือนักสู้ชาวจีนและผู้ร่วมก่อตั้ง โรงเรียนสอนศิลปะการป้องกันตัวในเซี่ยงไฮ้ เขาได้รับการยกย่องว่าเป็นวีรบุรุษจากการต่อสู้กับชาวต่างชาติในช่วงที่ประเทศจีนถูกคุกคามโดยชาวต่างชาติ ทำให้เรื่องราวของเขายากต่อการแยกแยะจริงเท็จ
ฮั่ว หยวนเจี่ยเกิดเมื่อ ค.ศ. 1869 ในหมู่บ้านเซียงนาน ที่เมืองเทียนจิน ตรงกับปีที่ 7 ในรัชสมัยฮ่องเต้ถงจื้อ เป็นลูกคนที่สี่จากสิบคนของฮั่ว เออตี้ ครอบครัวสกุลฮั่วมีรายได้หลักมาจากเกษตรกรรม แต่ฮั่ว เออตี้เองก็ประกอบกิจการคุ้มกันภัยบนเส้นทางไปแมนจูเรียเช่นกัน ถึงแม้ว่าจะเกิดในตระกูลผู้ฝึกกังฟู แต่เนื่องจากว่าหยวนเจี่ยเป็นเด็กร่างกายอ่อนแอโดยกำเนิด บิดาของเขาจึงส่งเสริมให้เขาศึกษาวิชาการมากกว่าการเป็นนักสู้
ฮั่ว เออตี้จ้างเชน เซ็งโฮจากญี่ปุ่นมาสอนฮั่ว หยวนเจี่ย โดยเขาสอนวิชากังฟูให้เป็นการตอบแทน อย่างไรก็ตาม ฮั่ว หยวนเจี่ยขัดขืนเส้นทางที่บิดาขีดไว้ให้ด้วยการแอบดูบิดาสอนลูกศิษย์ในเวลากลางวันและฝึกมวยกับเชนในเวลากลางคืน จนกระทั่งอายุได้ 30 ร่างกายของฮั่ว หยวนเจี่ยจึงแข็งแรง และเชี่ยวชาญในวิชากังฟู แต่อย่างไรก็ตามเขาไม่เคยคิดจะใช้วิชานี้ในเชิงการต่อสู้ แต่ฝึกให้ร่างกายแข็งแกร่งเพื่อใช้สำหรับทำการเกษตร
ต่อสู้เพื่อกู้ศักดิ์ศรีชาวจีน.
ต่อมา จากการรุกรานของชาวต่างชาติโดยเฉพาะชาติตะวันตกหลายชาติ พร้อมกับกับการได้ดูถูกหมิ่นหยามชาวจีนตามสถานที่ต่าง ๆ โดยที่ราชสำนักไม่อาจทำอะไรได้เลย เช่นที่ เทียนจิน บ้านเกิดของฮั่ว หยวนเจี่ย ก็ถูกกำหนดให้เป็นเขตที่คนจีนห้ามเข้าและบังคับให้เปิดเป็นเมืองท่าอย่างเสรี โดยมีป้ายติดหน้าประตูว่า "สุนัขและคนจีนห้ามเข้า" ขณะเดียวกันพวกชาวต่างชาติยังขนานนามประเทศจีนว่า "ขี้โรคแห่งเอเชีย" (东亚病夫) ซึ่งเป็นการเหยียดหยามชาวจีนอย่างรุน
แรง พร้อม ๆ กับการจัดการประลองยุทธที่ชาวต่างชาติจัดขึ้นมาโดยเอานักสู้ที่เก่งที่สุดมาจากหลายชาติ เช่น รัสเซีย, อังกฤษ, เยอรมัน และ ญี่ปุ่น เป็นต้น ซึ่ง คนจีนไม่มีใครเลยที่สามารถเอาชนะได้ ชาวจีนยิ่งถูกเหยียดหยามหนักยิ่งขึ้นจากการประโคมตามสื่อต่าง ๆ จน ฮั่ว หยวนเจี่ย ทนไม่ได้จึงอาสาขอขึ้นเวทีประลองเอง โดยท้าประลองกับนักสู้จากทุกชาติอย่างเท่าเทียม เพื่อกอบกู้ศักดิ์ศรีของชาวจีนคืนมา ซึ่งก็ไม่ทำให้ชาวจีนผิดหวัง เป็นการกู้หน้าให้ชาวจีนได้อย่างภาคภูมิ
ก่อตั้งสมาคม.
ปี ค.ศ. 1910 เดือนมิถุนายน ฮั่ว หยวนเจี่ย ก่อตั้งสมาคมกังฟูขึ้นเพื่อสุขภาพที่เซี่ยงไฮ้ชื่อ "สมาคมชิงอู่" และได้รับความสนใจจากผู้คนสมัครเป็นลูกศิษย์จำนวนมาก ซึ่งถือเป็นการการฝ่าฝืนธรรมเนียมจีนที่จะไม่ถ่ายทอดภูมิปัญญาของตระกูลซึ่งเสมือนสมบัติล้ำค่าให้แก่บุคคลภายนอกเด็ดขาด
สมาคมดังกล่าวนอกจากเน้นในด้านของฝึกวิทยายุทธเพื่อสุขภาพแล้ว ยังชูคำขวัญ "รักชาติ เสริมพลานามัย ยึดมั่นจริยธรรม ช่วยเหลือสังคม" ซึ่งในโอกาสครบรอบ 10 ปีของสมาคม ดร.ซุน ยัดเซ็น บิดาแห่งประเทศจีนสมัยใหม่ ได้มาเยื่ยมถึงที่และได้เขียนคำขวัญคำว่า "จิตวิญญาณแห่งผู้กล้า" ด้วยลายมือของตัวเอง
หลังจากก่อตั้งสมาคมได้แค่ 3 เดือน ในวันที่ 14 กันยายน ค.ศ. 1910 ฮั่ว หยวนเจี่ยก็เสียชีวิตลง ด้วยอายุเพียงแค่ 44 ปี
โดยสาเหตุการเสียชีวิตนั้นได้เป็น 1 ประเด็น
1. ถูกวางยาโดยแพทย์ชาวญี่ปุ่น ซึ่งได้บันทึกโดยลูกศิษย์ของฮั่ว หยวนเจี่ยว่า นักยูโดชาวญี่ปุ่นได้แนะนำแพทย์ ชาวญี่ปุ่นมารักษาอาการที่ไอเป็นเลือด จากนั้นอาการของฮั่ว หยวนเจี่ยก็ทรุดลงเรื่อย ๆ จนต้องเข้าโรงพยาบาล และเสียชีวิตใน 2 สัปดาห์หลังจากนั้น
และฝังศพไว้ในสุสานในเซี่ยงไฮ้จนถึงปี ค.ศ. 1911 จึงย้ายกลับไปฝังยังบ้านเกิดที่เทียนจิง
เรื่องราวของฮั่ว หยวนเจี่ย ได้กลายเป็นตำนานวีรบุรุษนักสู้ชาวจีนเช่นเดียวกับ หวง เฟยหง, ยาจกซู และ ยิปมัน และได้สร้างเป็นภาพยนตร์ศิลปะการต่อสู้ ที่มีเนื้อหาออกแนวภาพยนตร์กำลังภายใน ใน ค.ศ. 2006 ในชื่อ "Fearless" นำแสดงโดย หลี่ เหลียนเจี๋ย
และก่อนหน้านั้นได้สร้างเป็นละครโทรทัศน์ชุด "The Legendary Fok" ในปี ค.ศ. 1981 นำแสดงโดย หวงเหยียนเซิน บรูซ เหลียง และหมีเซียะ และอีกครั้งในชื่อ "Huo Yuanjia" ในปี ค.ศ. 2008 นำแสดงโดย เจิ้ง อี้เจี้ยน เป็น ฮั่ว หยวนเจี่ย และเฉิน เสี่ยวชุน เป็น เฉินเจิน
และอ้างอิงถึงในภาพยนตร์ชุด "Fist of Fury" ในปี ค.ศ. 1971 ที่นำแสดงโดย บรูซ ลี ที่เป็นเรื่องราวของเฉินเจิน ที่เป็นลูกศิษย์ของฮั่ว หยวนเจี่ย ตามมาล้างแค้นให้ผู้เป็นอาจารย์ ซึ่งได้มีการสร้างภาคต่อและสร้างใหม่หลายต่อหลายครั้ง เช่น "" ในปี ค.ศ. 2011 นำแสดงโดย ดอนนี่ เยน
The Anatomy Lesson of Dr. Nicolaes Tulp
เยื่อบุตา
Conjunctiva
บมจ.สยามสปอร์ตซินดิเคท
ช้าง พีอาร์
เอ็มมา ธอมสัน
วงศ์ปลาจีด
คฤหาสน์ภูมิฐาน